[ca] Les alteracions en les lipoproteïnes que freqüentment presenten les persones amb obesitat són un dels factors que contribueixen a l'augment de risc cardiovascular d'aquests subjectes. En concret, el colesterol de les lipoproteïnes d'alta densitat (HDL) baix és un factor de risc cardiovascular independent. La cirurgia bariàtrica és un mètode que aconsegueix pèrdues de pes significatives, modificacions en les lipoproteïnes i s'acompanya de reducció del risc cardiovascular. L'objectiu d'aquesta tesi ha estat avaluar els efectes del canvi de pes després de la cirurgia bariàtrica sobre la concentració, composició i funcionalitat de les HDL en persones amb obesitat. Els principals resultats obtinguts han estat: 1) la cirurgia bariàtrica augmenta de manera significativa les concentracions de cHDL i aquest augment és màxim als 2 anys de la cirurgia; 2) l'augment de les concentracions es va relacionar amb nivells basals inferiors de cHDL i amb la tècnica quirúrgica, sent més significatiu amb l' sleeve gàstric; 3) les persones amb obesitat presenten múltiples canvis en la composició i funcionalitat de les lipoproteïnes, sent aquestes alteracions més aterogèniques ; 4) les alteracions a les lipoproteïnes que presenten les persones amb obesitat, es reverteixen, en part, després de la cirurgia bariàtrica; 5) la reganància de pes després de la cirurgia bariàtrica és freqüent, però el benefici obtingut en les concentracions de cHDL després de la cirurgia, sembla mantenir-se independentment de la reganància de pes després de 5 anys; 6) les persones amb obesitat metabòlicament sana semblen respondre millor a la cirurgia bariàtrica, en termes de pèrdua de pes, comparat amb aquells que presenten comorbiditats metabòliques. Els resultats obtinguts en els treballs inclosos en aquesta tesi amplien el coneixement sobre els efectes de la cirurgia bariàtrica sobre les alteracions en les concentracions, la composició i la funcionalitat de les HDL en les persones amb obesitat. A més de confirmar i ampliar troballes d'estudis anteriors, s'aporta informació nova sobre els mecanismes potencialment implicats en la reducció del risc cardiovascular després de la cirurgia bariàtrica.

[en] Modifications in lipoprotein metabolism are frequently present in people with obesity and can contribute to the higher cardiovascular risk seen in this population. Moreover, high-density lipoprotein (HDL) cholesterol is an independent cardiovascular risk factor. Bariatric surgery achieves significant weight loss, changes in lipoprotein metabolism, and confers cardiovascular risk reduction. This thesis aims to assess the impact of weight loss after bariatric surgery on HDL concentration, composition, and functionality in people with obesity. The main results are the following: 1) bariatric surgery increases HDLc concentrations, achieving its maximum at two years after surgery; 2) this increase is correlated to lower baseline HDLc levels and to the surgical procedure (more significant with sleeve); 3) individuals with obesity have several changes in the lipoproteins composition and functionality, and these changes have a more atherogenic profile; 4) these changes in the lipoproteins of individuals with obesity are, in part, modified after bariatric surgery; 5) weight regain after bariatric surgery is frequent, but the increase in HDLc remains regardless weight regain five years after surgery; 6) bariatric surgery in individuals with metabolically healthy obesity seems to be more effective, regarding weight loss, compared to those with metabolic comorbidities. Therefore, the results of the works included in this thesis, extend the knowledge about modifications that occur after bariatric surgery in HDL concentrations, composition, and functionality in individuals with obesity. These findings not only confirm and extend previous research but also provide new information about mechanisms potentially implicated in the reduction in cardiovascular risk seen after bariatric surgery.